มีอาการ -วิตกกังกล -เครียด -เบื่ออาหาร -ไม่มีไข้ -ควบคุมอารมณ์ไม่ค่อยอยู่ -ไม่มีอาการเจ็บคอเวลากลืน ไม่โดนอะไรกัดแต่กังวลไปหมดว่าจะเป็นพิษสุนัขบ้า ผมมีโอกาสเป็นมั้ยครับ หรือเป็นโรคอะไรรึเปล่าครับ
สวัสดีค่ะ โรคพิษสุนัขบ้าเป็นโรคที่ติดต่อมาจากการสัมผัสสัตว์เลี้ยงลูกด้วยนมเช่นหมา แมวที่ติดเชื้อ อาการแสดงมักเกิดหลังได้รับเชื้อ 2-8 สัปดาห์ หรือนานกว่านั้นได้ อาการคือมีไข้ ปวดเมื่อยตามตัว คลุ้มคลั่ง กลัวน้ำ กลืนน้ำลายไม่ได้ และสมองอักเสบจนถึงแก่ชีวิตหากไม่มีประวัติสัมผัสสัตว์เลี้ยงลูกด้วยนมมาก่อนหน้านี้ ก็ไม่น่าเป็นโรคพิษสุนัขบ้าค่ะโรคอื่นๆที่เป็นไปได้เช่นเป็นโรคทางจิตเวช ส่วนอาการเจ็บคอเวลากลืนอาจเกิดจากคออักเสบ ต่อมทอนซิลอักเสบ หรือมีกรดไหลย้อนร่วมด้วย แนะนำหากยังมีอาการดังกล่าวมาเรื้อรังและรุนแรงขึ้นเรื่อยๆ ควรพบแพทย์เพื่อตรวจเพิ่มเติมการดูแลตัวเองเบื้องต้น ดื่มน้ำมากๆ พักผ่อน ออกกำลังกายสม่ำเสมอ และรับประทานอาหารให้ครบ 5 หมู่ หลีกเลี่ยงสถานการณ์ที่ทำให้เกิดความเครียดและความกังวล